หุ้นสหรัฐฯปิดลบแรง
ตลาดหุ้นสหรัฐดิ่งลงแรงดัชนีหุ้นดาวโจนส์ ลดลง 109.97 จุด ปิดที่ 13,925.70 จุด
21 ก.พ. 2556

ตลาดหุ้นสหรัฐดิ่งลงแรงดัชนีหุ้นดาวโจนส์ ลดลง 109.97 จุด ปิดที่ 13,925.70 จุด
ตลาดหุ้นสหรัฐฯวานนี้(20 ก.พ.) ดิ่งลงแรง หลังรายงานการประชุมเฟดครั้งล่าสุด แสดงให้เห็นถึงความแตกแยกภายในคณะกรรมการเกี่ยวกับโครงการเข้าซื้อสินทรัพย์ของทางธนาคารกลาง       ดัชนีหุ้นดาวโจนส์ ลดลง 109.97 จุด (0.78 เปอร์เซ็นต์) ปิดที่ 13,925.70 จุด แนสแดค ลดลง 49.19 จุด (1.53 เปอร์เซ็นต์) ปิดที่ 3,164.41 จุด เอสแอนด์พี ลดลง 19.12 จุด (1.25 เปอร์เซ็นต์) ปิดที่ 1,511.82 จุด ขณะที่ราคาน้ำมันดิ่งหลังมีข่าวลือหนาหูว่ากองทุนรวมแห่งหนึ่งเตรียมเทขายครั้งใหญ่  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม ลดลง 2.20 ดอลลาร์ ปิดที่ 94.46 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.92 ดอลลาร์ ปิดที่ 115.60 ดอลลาร์ต่อบาร์เรล